Le studio contine tamben un statistica in function del characteristicas del ASI -duration, frequentia, presentia de coercition e penetration. Le resultato de iste statistica es un prevalentia elevate (12 %) de signos clinic in le casos ubi habeva coercition, un prevalentia de circa 2 % in le casos de incesto e un prevalentia inferior a 1 % pro le altere casos. 10 % del casos de ASI experimentate per le pueras e 27 % del casos experimentate per le garsones haberea essite referite per le subjectos como un experientia positive. 70 % del casos de ASI experimentate per le pueras e 33 % del casos de ASI experimentate per le garsones haberea essite referite como un experientia negative. Le traumatismo a longe termino es pauc frequente, essente referite le traumatismo attribuite al ASI como passager in le majoritate del casos. Un factor de correlation tanto basse inter le desorientation e le facto de haber essite objecto de ASI non sustene le facto que plus de 50 % del pueras considera tal experientia como negative.